
คำสั่งองค์การบริหารส่วนตำบลคลองน้อย
ที่  ๒๘๙ /๒๕๖๕
เรื่อง  มอบหมายหน้าที่ให้รองปลัดองค์การบริหารส่วนตำบลปฏิบัติราชการ
-------------------------------------------


เพื่อให้การบริหารราชการขององค์การบริหารส่วนตำบลคลองน้อย เป็นไปด้วยความเรียบร้อยในการบริหารงานและราชการประจำ อาศัยอำนาจตามความในมาตรา ๑๕ และมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกอบกับข้อ ๒๔๐ (๒) ข้อ ๒๔๑ และข้อ ๒๔๒ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ (แก้ไขเพิ่มเติมถึงปัจจุบัน) และมติ ก.อบต.จังหวัดนครศรีธรรมราช ในการประชุมครั้งที่ 13/2558 เมื่อวันที่ 17 ธันวาคม 2558 ได้เห็นชอบการจัดตำแหน่งพนักงานส่วนตำบล เข้าประเภทตำแหน่ง สายงานและระดับตำแหน่ง ตามบัญชีจัดตำแหน่งข้าราชการหรือพนักงานส่วนท้องถิ่นเข้าสู่ประเภทตำแหน่ง สายงานและระดับตำแหน่งปลัดองค์การบริหารส่วนตำบลคลองน้อย และคำสั่งที่ ๒๗๐/๒๕๖๕ เรื่องรับโอนพนักงานส่วนตำบล ลงวันที่ ๒ พฤษภาคม ๒๕๖๕ จึงมอบหมายหน้าที่ให้ นางศิวลักษณ์ หยูทอง ตำแหน่ง รองปลัดองค์การบริหารส่วนตำบล (นักบริหารงานท้องถิ่น ระดับต้น) เลขที่ตำแหน่ง ๒๑-๓-๐๐-๑๑๐๑-๐๐๒ รับผิดชอบการบริหารงานประจำส่วนราชการ ดังนี้


สำนักปลัด อบต.



๑. งานบริหารงานทั่วไป



๒. งานนโยบายและแผนงาน



๓. งานส่งเสริมการศึกษา ศาสนาและวัฒนธรรม



๔. งานพัฒนาชุมชน



๕. งานบริหารงานสาธารณสุข



๖. งานส่งเสริมการเกษตร


โดยมีหน้าที่รับผิดชอบ ดังนี้
1. ควบคุมดูแลและบริหารงานของหน่วยงานที่ได้รับมอบหมาย
2. ติดตามงานที่ได้รับมอบหมายในหน่วยงานที่รับผิดชอบ
3. จัดทำรายงานผลการปฏิบัติหน้าที่ในรูปแบบรายงานประจำปี เป็นประจำทุกปีเมื่อสิ้นปีงบประมาณ
ทั้งนี้ ในการปฏิบัติราชการของรองปลัดองค์การบริหารส่วนตำบล ให้นำเสนอปลัดองค์การบริหารส่วนตำบล พิจารณาวินิจฉัยก่อนนำเสนอนายกองค์การบริหารส่วนตำบล ในเรื่องดังต่อไปนี้
1. เรื่องที่นายกองค์การบริหารส่วนตำบล สั่งการเกี่ยวกับนโยบายขององค์การบริหารส่วนตำบล
๒.  เรื่องเกี่ยวกับการบริหารงานบุคคลของ พนักงานส่วนตำบล ลูกจ้างประจำ พนักงานจ้างของส่วน
     ราชการที่รับผิดชอบ
๓. เรื่องกฎหมายหรือระเบียบข้อบังคับระบุให้เป็นอำนาจหน้าที่ของปลัดองค์การบริหารส่วนตำบล
                     ๔. เรื่องที่ตกลงกันไม่ได้ ระหว่างหน่วยงานต่าง ๆ ที่รับผิดชอบ
/ ๕.เรื่อง ...

-๒-

                     ๕. เรื่องที่หัวหน้าส่วนราชการเห็นเป็นปัญหาและนำเสนอมาเพื่อรับคำวินิจฉัยหรือกรณีพิเศษอื่นใด
                     ๖. เรื่องที่ปลัดองค์การบริหารส่วนตำบลสั่งการโดยเฉพาะ
ทั้งนี้ ตั้งแต่บัดนี้เป็นต้นไป
สั่ง ณ วันที่   ๖  เดือน  พฤษภาคม  พ.ศ. ๒๕๖๕

